L 315/8
RO
Jurnalul Oficial al Uniunii Europene
7.12.2022
Articolul 2 Definiții În sensul prezentului regulament, se aplică definițiile termenilor „exploatație agricolă”, „unitate agricolă de terenuri comune”, „unitate vită mare” și „suprafață agricolă utilizată”, prevăzute la articolul 2 literele (a), (b), (d), respectiv (e) din Regulamentul (UE) 2018/1091.
În plus, se aplică următoarele definiții: 1.
„activitate agricolă” înseamnă activitățile economice desfășurate în agricultură în conformitate cu Regulamentul (CE) nr.
1893/2006 al Parlamentului European și al Consiliului (21) care intră în domeniul de aplicare al grupurilor A.01.1, A.01.2, A.01.3, A.01.4, A.01.5 sau în domeniul de aplicare al „menținerii terenurilor agricole în bune condiții agricole și de mediu” din grupul A.01.6 pe teritoriul economic al Uniunii, fie ca activitate primară, fie ca activitate secundară; referitor la activitățile din clasa A.01.49, sunt incluse doar activitățile „Creșterea și reproducerea animalelor semidomestice sau a altor animale vii”, cu excepția creșterii insectelor, și „Apicultura și producerea de miere și de ceară de albine”;
2.
„întreprindere producătoare de lactate” înseamnă o întreprindere sau o exploatație agricolă care achiziționează lapte sau, în anumite cazuri, produse lactate, cu scopul de a le transforma în produse lactate; include și întreprinderile care colectează lapte sau smântână pentru a le transfera, în totalitate sau parțial, fără niciun fel de prelucrare, către alte întreprinderi producătoare de lactate;
3.
„abator” înseamnă o întreprindere înregistrată și aprobată în mod oficial, care este autorizată să sacrifice și să tranșeze animale a căror carne este destinată consumului uman;
4.
„stație de incubație” înseamnă o întreprindere a cărei activitate constă în incubarea ouălor, ecloziunea puilor și furnizarea acestora;
5.
„unitate de observare” înseamnă o entitate identificabilă cu privire la care pot fi obținute date;
6.
„domeniu” înseamnă unul sau mai multe seturi de date care acoperă anumite subiecte;
7.
„subiect” înseamnă conținutul informațiilor care trebuie să fie colectate cu privire la unitățile de observare, fiecare subiect acoperind unul sau mai multe subiecte detaliate;
8.
„subiect detaliat” înseamnă conținutul detaliat al informațiilor care trebuie să fie colectate cu privire la unitățile de observare referitoare la un subiect, fiecare subiect detaliat acoperind una sau mai multe variabile;
9.
„produse de protecție a plantelor” înseamnă produse în forma în care sunt furnizate utilizatorului, care constau în substanțe active sau conțin substanțe active, astfel cum sunt menționate la articolul 2 alineatul (2) din Regulamentul (CE) nr.
1107/2009, agenți fitoprotectori, astfel cum sunt menționați la articolul 2 alineatul (3) litera (a) din regulamentul respectiv, sau agenți sinergici, astfel cum sunt menționați la articolul 2 alineatul (3) litera (b) din regulamentul respectiv, și destinate uneia dintre utilizările descrise la articolul 2 alineatul (1) din regulamentul respectiv;
10.
„set de date” înseamnă una sau mai multe variabile agregate, organizate într-o formă structurată; 11. „variabilă” înseamnă o caracteristică a unei unități de observare care poate lua mai mult de o valoare dintr-o serie de valori; 12. „date verificate în prealabil” înseamnă date verificate de statele membre pe baza unor norme de validare comune convenite, ori de câte ori acestea sunt disponibile; 13. „date ad-hoc” înseamnă date care prezintă un interes deosebit pentru utilizatori într-un anumit moment în timp, dar care nu sunt incluse în seturile de date cu transmitere periodică; 14. „date administrative” înseamnă datele generate de o sursă nestatistică, care sunt deținute de obicei de un organism public sau privat, al cărui scop principal nu este de a furniza statistici; 15. „metadate” înseamnă informații care sunt necesare pentru utilizarea și interpretarea statisticilor și care descriu datele într-un mod structurat; 16. „utilizator profesionist” înseamnă orice persoană care utilizează produse de protecție a plantelor în cadrul activităților sale profesionale, inclusiv operatori, tehnicieni, angajatori și lucrători independenți, din sectorul agricol.
(21) Regulamentul (CE) nr.
1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr.
3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).